b'\n_START_ARTICLE_\nKokosovo olje\n_START_PARAGRAPH_\nKokosovo olje je jedilno olje, pridobljeno iz jedra mesa zrelega kokosa, ki raste na kokosovi palmi (Cocos nucifera). Ve\xc4\x8d generacij je v tropih kokosovo olje glavni vir ma\xc5\xa1\xc4\x8dob v prehrani ljudi. Uporablja se v prehrani, zdravilih in industriji. Kokosovo olje je toplotno stabilno, zaradi \xc4\x8desar je primerno za toplotno obdelavo pri visokih tempereaturah, npr. za cvrtje. Zaradi svoje stabilnosti po\xc4\x8dasi oksidira in je odporen proti \xc5\xbearkosti, zato ima rok trajanja do dveh let. Kokosovo olje je prozorno in v teko\xc4\x8dem stanju pri temperaturah nad 26 \xc2\xb0C. Pri ohlajanju se strjuje. Pri temperaturah pod 23 \xc2\xb0C je sne\xc5\xbeno bele barve in v trdnem stanju. Olja ni potrebno hraniti v hladilniku. Ima blag sve\xc5\xbe vonj kokosa ter blago sladkast okus. Na otip ne daje mastnega ob\xc4\x8dutka, saj se hitro vpija v ko\xc5\xbeo._NEWLINE_Ameri\xc5\xa1ka Food and Drug Administration, Svetovna zdravstvena organizacija, International College of Nutrition, ameri\xc5\xa1ki Department of Health and Human Services, American Dietetic Association, American Heart Association, britanski National Health Service in Dietitians of Canada odsvetujejo u\xc5\xbeivanje velikih koli\xc4\x8din kokosovega olja zaradi visoke ravni nasi\xc4\x8denih ma\xc5\xa1\xc4\x8dobnih kislin.\n_START_SECTION_\nProizvodnja\n_START_PARAGRAPH_\nKokosovo olje se pridela s\xc2\xa0\xc2\xbbsuho\xc2\xab\xc2\xa0ali z\xc2\xa0\xc2\xbbmokro\xc2\xab\xc2\xa0obdelavo. Pri suhi obdelavi se meso odstrani iz lupine s pomo\xc4\x8djo ognja, son\xc4\x8dne svetlobe ali pe\xc4\x8di za proizvodnjo kopre. Kopra je u\xc5\xbeitni trdi del kokosovega oreha, ki vsebuje veliko kokosovega olja in beljakovin. Priprava in shranjevanje kopre se pogosto izvajata v slabih higienskih pogojih, \xc4\x8desar posledica je slaba kakovost olja, ki potrebuje preduporabno pre\xc4\x8di\xc5\xa1\xc4\x8devanje. Precej\xc5\xa1en del olja, pridobljenega iz kopre, je izgubljen zaradi kvarjenja ter prisotnosti mesa in glodavcev med postopkom ekstrakcije. Pri mokri obdelavi se uporabljajo sve\xc5\xbei kokosovi orehi, ki jih odprejo najpozneje v dveh dneh po obiranju. Mokra obdelava je najmanj uspe\xc5\xa1na, saj procesi zahtevajo tudi drago nalo\xc5\xbebo v opremo in energijo._NEWLINE_Pridelava olja iz kokosovega mleka vklju\xc4\x8duje ribanje ter stiskanje kokosovega mesa. Temperatura kokosovega mesa in posledi\xc4\x8dno kokosovega mleka ne presega 25 \xc2\xb0C. Ko je kokos nastrgan, potrebujejo manj kot 45 minut, da pridobijo mleko. To kokosovo mleko potem ohladijo na 10 \xc2\xb0C, da se izlo\xc4\x8di olje. Nato dajo ohlajeno mleko v veliko centrifugo, s katero se pridobita kokosovo olje in\xc2\xa0\xc2\xbbposneto\xc2\xab\xc2\xa0kokosovo mleko. Ta metoda ne potrebuje nobenega segrevanja. Potrebno je kar nekaj dela, da se pridobi \xc4\x8disto olje. Tako centrifugirano ekstradevi\xc5\xa1ko kokosovo olje je popolnoma belo, kadar je v trdnem stanju, in kremasto, lahko mazasto, kadar je v poltrdnem stanju. Kadar pa je teko\xc4\x8de, je popolnoma \xc4\x8disto kot izvirska voda._NEWLINE_Pravilno obiranje kokosa oziroma starost pobiranja kokosa (od 2 do 20 mesecev) sta pomembna za kakovost olja. Iz nezrelih kokosovih orehov je zelo te\xc5\xbeko pridobiti kvalitetno olje. Devi\xc5\xa1ko kokosovo olje se lahko proizvaja iz sve\xc5\xbeega kokosovega mesa, mleka ali ostankov. Proizvodnja vklju\xc4\x8duje odstranitev lupine, umivanje, mokro mletje, su\xc5\xa1enje ostankov in stiskanje olja. Tiso\xc4\x8d zrelih kokosovih orehov tehta pribli\xc5\xbeno 8640\xc2\xa0kg. Donos iz kopre je 170\xc2\xa0kg, iz katerih se lahko pridela pribli\xc5\xbeno 70 litrov kokosovega olja. Kokosovo olje, \xc5\xa1e posebej hladno stisnjeno ekstradevi\xc5\xa1ko kokosovo olje, je malo poznano, vendar je izjemno koristno, zdravo in raznoliko.\n_START_SECTION_\nRBD\n_START_PARAGRAPH_\nRBD je kratica za\xc2\xa0\xc2\xbbrafiniranje, beljenje in dezodoriranje\xc2\xab. RBD olje je obi\xc4\x8dajno narejeno iz kopre. Iz posu\xc5\xa1ene kopre v stiskalnici s pomo\xc4\x8djo toplote izlo\xc4\x8dijo olje. Olje pridobimo iz ve\xc4\x8d kot 60\xc2\xa0% suhega kokosa. To surovo olje ni primerno za prehrano, saj vsebuje preve\xc4\x8d ne\xc4\x8disto\xc4\x8d. Druga metoda za ekstrakcijo kokosovega olja\xc2\xa0\xc2\xbbvisoke kakovosti\xc2\xab\xc2\xa0vklju\xc4\x8duje encimsko delovanje alfa-amilaze, proteaze in razred\xc4\x8dene paste kokosa. Za razliko od devi\xc5\xa1kega kokosovega olja rafinirano kokosovo olje nima okusa in arome. RBD olje se uporablja za kuhanje doma, v kozmeti\xc4\x8dni in farmacevtski industriji.\n_START_SECTION_\nHidrogeniranje\n_START_PARAGRAPH_\nRBD kokosovo olje se lahko \xc5\xa1e nadalje obdela v delno ali v popolnoma hidrogenirano olje, in sicer s pove\xc4\x8danjem tali\xc5\xa1\xc4\x8da. Tali\xc5\xa1\xc4\x8de hidrogeniranega kokosovega olja je 36\xe2\x80\x9340 \xc2\xb0C. V procesu hidrogeniranja so nasi\xc4\x8dene ma\xc5\xa1\xc4\x8dobe v kombinaciji z vodikom. Kokosovo olje vsebuje le 6\xc2\xa0% mononenasi\xc4\x8denih in 2\xc2\xa0% polinenasi\xc4\x8denih ma\xc5\xa1\xc4\x8dobnih kislin. V tem procesu se nekatere spremenijo v transma\xc5\xa1\xc4\x8dobne kisline. V celotnem procesu hidrogeniranja ni ma\xc5\xa1\xc4\x8dob. Prisotne so samo v procesu delnega hidrogeniranja.\n_START_SECTION_\nFrakcioniranje\n_START_PARAGRAPH_\nFrakcionirano kokosovo olje je del celotnega olja, v katerem so razli\xc4\x8dne verige ma\xc5\xa1\xc4\x8dobnih kislin. Lavrinsko kislino pogosto uporabljajo v industrijske in medicinske namene.\n_START_SECTION_\nStandardi\n_START_PARAGRAPH_\nOrganizacija za prehrano in kmetijstvo je objavila standarde za poslovne partnerje, ki proizvajajo kokosovo olje za prehrano ljudi, azijske in pacifi\xc5\xa1ke Kokos skupnosti (APCC), ki pridelajo pribli\xc5\xbeno 90\xc2\xa0% kokosa na trgu.\n_START_SECTION_\nVpliv kokosovega olja na zdravje\n_START_PARAGRAPH_\nVeliko u\xc5\xbeivanje kokosovega olja se odsvetuje, saj vsebuje zelo visoko raven nasi\xc4\x8denih ma\xc5\xa1\xc4\x8dob. Kokosovo olje vsebuje velik dele\xc5\xbe lavrinske kisline, nasi\xc4\x8denih ma\xc5\xa1\xc4\x8dob, ki pove\xc4\x8dujejo raven holesterola lipoproteinov. Deluje antioksidativno, zato lahko zavira staranje in zmanj\xc5\xa1uje oksidativni stres, pospe\xc5\xa1uje celjenje in laj\xc5\xa1a vnetje ko\xc5\xbee. Olje krepi imunski sistem in izbolj\xc5\xa1uje prebavo. Pomaga pri absorpciji pomembnih mineralov, uravnava sladkor v krvi, deluje protibakterijsko, protiglivi\xc4\x8dno in protivirusno. Krepi sr\xc4\x8dno\xc5\xbeilni sistem. Kokosovo olje daje energijo in tako prispeva k bolj\xc5\xa1i vzdr\xc5\xbeljivosti, zato ga \xc5\xa1portniki zelo radi uporabljajo.\n_START_SECTION_\nUporaba\n_START_PARAGRAPH_\nKokosovo olje zaradi svojih koristnih lastnosti po\xc4\x8dasi in ponovno pridobiva svoje mesto na trgu, v prehrambeni in kozmeti\xc4\x8dni industriji. Pozitivna lastnost nasi\xc4\x8denih ma\xc5\xa1\xc4\x8dobnih kislin v kokosovem olju je njihova izjemna obstojnost tudi na visokih temperaturah. Tako ob segrevanju ne nastajajo telesu \xc5\xa1kodljive snovi, kot so na primer zdravju \xc5\xa1kodljive trans ma\xc5\xa1\xc4\x8dobne kisline.\n_START_SECTION_\nUporaba olja v prehrani\n_START_PARAGRAPH_\nKokosovo olje doda hrani sladkast okus. Uporablja se kot dodatek sladicam, smoothie-jem, namazom in omakam, tudi za peko, cvrtje ali kuhanje, saj je olje zelo stabilno pri visokih temperaturah. Lahko ga uporabimo tudi kot samostojno jed ali namaz, kot nadomestek klasi\xc4\x8dnega masla ali margarine.\n_START_SECTION_\nKokosovo olje v kozmeti\xc4\x8dni industriji\n_START_PARAGRAPH_\nUporablja se kot krema za ko\xc5\xbeo, ker jo vla\xc5\xbei in deluje protivnetno. Na ko\xc5\xbeo nanesemo tanek sloj kokosovega olja, ki poskrbi za navla\xc5\xbeeno in mehko ko\xc5\xbeo. Pomaga tudi pri hitrej\xc5\xa1emu celjenju po\xc5\xa1kodovane ko\xc5\xbee in prepre\xc4\x8devanju vnetnih stanj na ko\xc5\xbei. Kot negovalno masko ga lahko uporabimo tudi za lase. Dobro ga vtremo v lasi\xc5\xa1\xc4\x8de in lase ter pustimo delovati 15 minut. Lasje bodo bolj voljni in nahranjeni, poleg tega pa lahko tudi omilimo ali celo odpravimo prhljaj. Kokosovo olje je pomembna sestavina pri izdelavi mila.\n_START_SECTION_\nKokosovo olje v industriji\n_START_PARAGRAPH_\nFilipini, Vanuatu, Samoa in \xc5\xa1tevilne druge tropske, oto\xc5\xa1ke dr\xc5\xbeave kokosovo olje uporabljajo kot alternativni vir goriva za delovanje avtomobilov, tovornjakov in avtobusov. Uporablja tudi kot gorivo dizelskih motorjev. Nadaljnje raziskave so odkrile, da olje uporabljajo kot elektri\xc4\x8dni vir na otokih v Pacifiku.'